Oppsummering av Vellenes Fellesorganisasjons (VFO) årsberetning for 2014/2015

Målsetning:

Vellenes Fellesorganisasjon er et landsomfattende forbund av velforeninger og andre

nærområdeforeninger og deres fellesorganer på kommune- og fylkesnivå.

Vellenes Fellesorganisasjon har til formål å styrke frivillig initiativ og innsats av lokalbefolkningen i by- og bygdeområder.

Styrets medlemmer:

Etter valgene på landsmøtet 15. mars 2014 består styret av følgende:

**Verv Navn Fra:**

Leder Erik Sennesvik Berger og Rykkinn Vel og Bærum Velforbund

Styremedlem Søgnhild Østvold Nesodden Velforbund

Styremedlem Steinar Fjærvoll Asker Velforbund

Styremedlem Odd Einar Dørum Hoffsbyen Vel, Oslo

Styremedlem Ole Kristian Røstad Myrsnipa Vel, Trondheim

Styremedlem Runa Helmersen Slottet Vel

Varamedlem Inger B. Steensland Gjettum Vel, Bærum

Varamedlem Geir Sture Iversen Borg / Liland Vel

Varamedlem Eva Reistad Hasle og Frydenberg Vel

Varamedlem Solveig Hansen Tovik Vel

Styret konstituerte seg slik: Nestleder: Søgnhild Østvold. Kasserer: Steinar Fjærvoll

Styrets arbeid

* Styremøter: Styret har avholdt 5 ordinære styremøter og 2 administrasjonsmøter i 2014/2015. Styremøtene har vært avholdt i Oslo

I tillegg holdt styret et strategimøte på Hurdalssjøen Hotell 11.-12. september 2014

* Medlemsutvikling: I perioden har styret spesielt arbeidet med verving av nye medlemmer. Dette innebærer kartlegging av velstrukturen i Norge og utarbeiding av tiltak overfor velforeninger og kommuner. Medlemstallet har økt med 12 %. Dette er lavere enn målsettingen, men mye av aktiviteten fant sted høsten 2014. Styret tror innsatsen vil gi resultater over tid.

Økonomi

|  |  |  |
| --- | --- | --- |
|  | **2013**  | **2014** |
| Driftsinntekt | 546.785 | 702.683 |
| Resultat | 487 | 234.682 |
| Egenkapital pr 31.12  | 187.538 | 422.220 |

Aktiviteter

* Medlemsverving

Styret har prioritert arbeidet med styrking av organisasjonen. Dette var hovedtema under styreseminaret i september, og er fulgt opp gjennom kartlegging av organisasjonens utfordringer, velarbeid som frivillig arbeid, informasjon og kommunikasjon og gjennomføring av møter i flere kommuner for å styrke velarbeidet og kommunalt samarbeid.

|  |  |  |
| --- | --- | --- |
| **Kategori** | **Pr 15. 03.14**  | **Pr 10.02.15** |
| Enkeltmedlemmer | 446 | 536 |
| Gjennom lokale velforbund | 124 | 114 |
| Gjennom kommuner | 65 | 64 |
| Totalt | 635 | 714 |

* Medieplan: En medieplan er utarbeidet for å gjøre informasjonsarbeidet overfor både medlemmer og allmennhet bedre og mer presis.
* Kollektive forsikringer: Alle medlemmer er dekket av en ny kollektiv forsikringsavtale med Gjensidige. Forsikringsdekningen er utvidet til også gjelde styreansvar og yrkesskade i tillegg til ansvarsforsikringen og forsikring for ulykker under dugnadsarbeid.
* Moms-kompensasjon: 130 velforeninger var med på vår samlesøknad om Mva-kompensasjon til Lotteritilsynet og fikk utbetalt kr. 2.395.261. Beløpsmessig er dette 54 % mer enn i fjor. Utbetalingen var ca. 82 % av søknadsbeløpet i det Staten heller ikke i år hadde satt av nok midler til kompensasjonsordningen. Alle våre søknader ble godtatt av Lotteritilsynet, som også godkjente de stikkprøver som ble foretatt på detaljnivå.
* Landsmøtet 2014: Landsmøtet ble holdt 15.mars 2014. Landskonferansen som gikk forut for landsmøtet omfattet temaer som:
	+ Velforeningen som samfunnsbygger, Odd Einar Dørum, styremedlem i VFO
	+ Medvirkning i kommunal planlegging, Gro Sandkjær Hansen, NIBR
	+ Tilrettelegging for fysisk aktivitet i nærmiljøet, Rolf Storsveen, Elverum kommune
	+ Støy, en belastning for trivsel og folkehelse både i by- og landdistrikter,
	+ Hanne Hermann, Norsk forening mot støy
* Velposten: Vellenes Fellesorganisasjon har utgitt tre utgaver av Velposten. Ansvarlig redaktør er Erik Sennesvik. Velposten sendes nå elektronisk og legges ut på velnett.no
* Nettsiden www.velnett.no er oppdatert på flere områder. Aktuelt stoff legges ut etter

hvert. Webredaktør er Eivind Bødtker. 86 velforeninger har så langt tatt sin individuelle sider i bruk.

* Facebook: Vellenes Fellesorganisasjon har en side på Facebook som kan bli et viktig ledd i kommunikasjonen med medlemmene.
* Medlemsservice/StyreWeb: Et nytt system for medlems-registrering og regnskap for velforeningene er underimplementering, StyreWeb. Det testes ut i en liten gruppe vel for så å kunne tilbys alle medlemsvellene i løpet av våren 2015. (Styreweb tas også i bruk for VFO sentralt.) Sekretariatet, ved administrativ leder Eivind Bødtker, har daglig henvendelser fra velforeninger. Spørsmål og problemstillinger spenner over et stort område. Mange henvendelser gjelder juridiske spørsmål, hvorav noen blir saker for vår juridiske samarbeidspartner, Kluge Advokatfirma DA. Andre spørsmål gjelder forsikring, lekeplasser, regulerings-saker, nabospørsmål og problemer med kontingent- innkreving.
* Lekeplasser: Samarbeidet med Norsk lekeplassforum fortsetter. Norsk Lekeplassforum svarer også påmange spørsmål som kommer direkte dit fra vellene
* Høringer: Vellenes Fellesorganisasjon har avgitt en fyldig høringsuttalelse om folkehelseloven. Vi understrekte folkehelseaspektet av nærmiljøorganisasjoner. Vi avga en kommentar til forslag om endring av byggesaksforskriften og uttrykte bekymring for begrensningen i naboers rett til uttale seg i tide.
* Samarbeid med andre organisasjoner: Styret her deltatt i møter og konferanser som har gitt verdifulle kontakter og kompetanse, bl.a. gjennom: Frivillighet Norge og de tre nettverkene for : Forskning, Økonomiske randbetingelser og Statens forhold til frivilligheten. I tillegg samarbeidet med Norsk Lekeplassforum, Trygg Trafikk, ”Hela Norden ska leva” (et samarbeid mellom av nærmiljøorganisasjoner i Norden) og «Ren Marina» som arbeider for miljøriktige avfalls-løsninger på marinaer.
* Prosjekt i Romania: Vellenes Fellesorganisasjon har vært med på et utviklingsprosjekt i Romania som går ut på å fremme lokaldemokrati og grasrot-organisasjoner. Prosjektet er initiert fra Romania og finansieres fra EEC Grants, dvs. norske bistandsmidler. Harald Koht er vår prosjektleder.

Styrets representanter som ble valgt for perioden 2015/2016:

Leder: Erik Sennesvik, Bærum Velforbund/Berger og Rykkinn Vel (1år)

Styremedlemmer:

Steinar Fjærvoll, Asker Velforbund (1 år)

Eva Reistad, Hasle og Frydenberg Vel (2 år)

Christine Holmen, Skillebekk Vel (2år)

Runa Helmersen, Slottets Vel

Søgnhild Østvold, Nesodden Velforbund (2år)

Varamedlemmer til styret, alle valgt for 1 år:

Geir Sture Iversen, Borg/Liland Vel

Solveig Hansen, Tovik Vel

Ruth Våpenstad, Persaunet Vel

Odd Einar Dørum, Hoffsbyen Vel